Лев Толстой
Мишката под житницата

Превод от руски: Ангел Каралийчев, —

chitanka.info

Живяла една мишка под житницата. На пода в житницата имало дупчица и зърното се сипело през дупчицата. Животът на мишката бил хубав, но тя поискала да се похвали с живота си. Прогризала голям отвор на дупката и поканила другите мишки да й отидат на гости.

— Елате — рекла тя — у дома. Ще ви нагостя. Храната ще стигне за всички.

Когато довела мишките, тя видяла, че дупката я няма никаква. Селянинът забелязал голямата дупка и я запушил.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.